**Сүйіспеншіліктің шынайы тереңдігін түсініңіз**

***«Сонымен, Мәсіх өздеріңді қалай қабылдаса, сендер де бір-біріңді солай қабылдап, Құдайдың даңқын асырыңдар!»***

***(Римд. 15:7)***

Король Артур Камелотта: «Мен адамдарды бөліп сүйе алмаймын. Мен жақсыны жаманмен бірге қабылдаймын», - дейді. Мүмкін, сондықтан Король Артур көптеген солдаттардың жақсы басқарушысы болған шығар. Біз адамдарды бөліп сүйе аламыз ба? Ұнайтын адамдарды жақсы көріп, ұнамайтын адамдары менсінбей, қабылдамауға болады ма? Бұл философияда бір мәселе бар – негізі, ешкім, соның ішінде мен де сүйіспеншілліке жүз пайыз лайықты емес. Әр адамның өз мінез-құлқы, әдеттері бар - олардың кейбіреулері жағымды, ал кейбіреулері көп адамдардың ашуын келтіруі мүмкін.

Біз адамдарды екі топқа бөлуге бейімбіз: сүюге болатын адамдар және сүю мүмкін емес адамдар.

Сізге шынымды айтсам, «біреуді сүю» және «біреудің сүйіктісі болу» тақырыбы өте философиялық және түсініксіз тақырып болып табылады. Сіз жалпы «сүйіспеншілік, махаббат» сөзін естіген кезде, не туралы ойлайсыз? Бір бала: «Мен жержаңғақтан жасалған майды нанға жағып жегенді жақсы көремін!» дейді. Оның үлкен ағасы: «Мен біздің көшеге жаңадан көшіп келген қызды жақсы көремін» дейді, ал әкесі: «Мен жұмыс істеп жүрген компанияның президенті болғым келеді, маған бұл лауазым ұнайды», - дейді. Сүйіспеншілік - бұл эмоция, сезім, немесе қандай да бір лауазым ба? Не ол?

Сүйіспеншілік - бұл жай жылы сезім ғана емес, бұл біреуге қамқор болу міндеттемесі, сіздің сезімдеріңіздің температурасына ешқандай қатысы жоқ жүректің шешімі. Біреудің үйлену тойында болған кезде, мен қалыңдық пен күйеу жігіттің жарқыраған көздерімен, сәл терлі алақандарымен бір бірін байлықта да, кедейлікте де, ауырғанда да, сау болғанда да сүю туралы уәде берулерін көргенде, әрқашан өзіме сұрақ қоямын: «Олар шынымен қандай уәде беріп жатқандарын түсінеді ме екен?»